سوئیس‌نین داووس قصبه‌سینده داوام ائدن دونیا ایقتیصادی فورومو، مرکل-ترامپ چکیشمه‌سینه صحنه اولدو.
آلمانیا باش ناظیری آنگلا مرکل، آمریکا باشقانی دونالد ترامپی بؤلگه‌سل دوشونه‌رک پروبلم‌لری بؤیوتمکله گوناهلاندیردی.
مرکل، سون ایللرده گئتدیکجه یوکسه‌لن ساغ پوپولیزم آوروپا جمعیت‌لری اوچون بیر "زهر" اولدوغونو دا دیله گتیردی.
اولوسلار آراسی توپلومو چوخ یاخین‌دان ماراقلاندیران بیر آتیشمایا صحنه اولان داووس‌دا، گؤزلر ایندی آمریکا پرزیدنتی ترامپا چئوریلدی.
ترامپ ایجلاسا، داووس تاریخی‌نین ان گئنیش آمریکان غافیله‌سی ایله گئتدی.
دونالد ترامپین، لیدرلره، "اوّل آمریکا" آدینی وئردیگی کوروماچی سیاستلری آچیقلانماسی گؤزلنیلیر.
